Izvor: N1

Sedam godina nakon podnošenja zahteva za rehebilitaciju Milana Nedića, počeo je postupak pred Višim sudom u Beogradu.

Sud je utvrdio spisak od sedam svedoka koje je će saslušati u dalje postupku, među kojima se nalaze istoričari, ali i neposredno svedoci događaja.

Na zahtev suda, BIA je dotsavila Arhivu srbije dosije Milana Nedića na ukupno 1.645 stranica. Međutim, dosije nije dostavljen sudu, već samo spisak dokumenata koji se u njemu nalaze, uz obrazloženje da se zbog ličnih podataka, koji se nalaze u dosijeu, ne može da bude dostavljen.

Izvor: N1 Aleksandar Nedić

Zastupnik predlagača rehabilitacije advokat Zoran Živanović tražio je da mu se omugući da vidi kompletan dosije.

Advokat Živanović predložio je da se za sledeće ročište saslušaju svedoci koji su, kako je rekao, istoričari, kao i dva svedoka koja mogu da svedoče o aktivnostima Milana Nedića i njegove vlade na naporima za spasavanje izbeglica iz Hrvatske i Slovenije.

Drugo ročište zakazano je za 8. februar kada će se saslušati dva predložena svedoka - Žarko Vidović i Uroš Šuštarič.

Izvor: N1

Ispred zgrade Višeg suda okupila se grupa građana koji su nosili transparent "Klasni otpor antifašističke Srbije" i poručili da bi rehabilitacija značila prekrajanje istorije. Jedan od građana koji je protestovao ispred zgrade Višeg suda, Srđan Papić Đurić, rekao je da su oni jutros prepešačili 30 kilometara od stare Svilare u Pančevu do starog Sajmišta u Beogradu.

On smatra da bi Nedićevom rehabilitacijom država pokazala da se relativizuju zločinci i zločini, kao i da bi time došlo do prekrajanja istorije.